CELEX: 62009CA0224
Language: el
Date: 2010-10-07 00:00:00
Title: Υπόθεση C-224/09: Απόφαση του Δικαστηρίου (πέμπτο τμήμα) της 7ης Οκτωβρίου 2010 (αίτηση του Tribunale di Bolzano — Ιταλία — για την έκδοση προδικαστικής αποφάσεως) — Ποινική δίκη κατά Martha Nussbaumer (Αίτηση εκδόσεως προδικαστικής αποφάσεως — Οδηγία 92/57/ΕΟΚ — Ελάχιστες προδιαγραφές ασφάλειας και υγείας που πρέπει να εφαρμόζονται στα προσωρινά ή κινητά εργοτάξια — Άρθρο 3 — Υποχρέωση διορισμού συντονιστή σε θέματα ασφάλειας και υγείας και υποχρέωση εκπόνησης σχεδίου ασφάλειας και υγείας)

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/8
            
         Απόφαση του Δικαστηρίου (πέμπτο τμήμα) της 7ης Οκτωβρίου 2010 (αίτηση του Tribunale di Bolzano — Ιταλία — για την έκδοση προδικαστικής αποφάσεως) — Ποινική δίκη κατά Martha Nussbaumer
   (Υπόθεση C-224/09) (1)
   
   (Αίτηση εκδόσεως προδικαστικής αποφάσεως - Οδηγία 92/57/ΕΟΚ - Ελάχιστες προδιαγραφές ασφάλειας και υγείας που πρέπει να εφαρμόζονται στα προσωρινά ή κινητά εργοτάξια - Άρθρο 3 - Υποχρέωση διορισμού συντονιστή σε θέματα ασφάλειας και υγείας και υποχρέωση εκπόνησης σχεδίου ασφάλειας και υγείας)
   2010/C 328/11
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Bolzano
   
      Ποινική διαδικασία ενώπιον του αιτούντος δικαστηρίου κατά
   
   Martha Nussbaumer
   
      Αντικείμενο
   
   Αίτηση εκδόσεως προδικαστικής αποφάσεως — Tribunale di Bolzano — Ερμηνεία του άρθρου 3 της οδηγίας 92/57/ΕΟΚ του Συμβουλίου, της 24ης Ιουνίου 1992, σχετικά με τις ελάχιστες προδιαγραφές ασφάλειας και υγείας που πρέπει να εφαρμόζονται στα προσωρινά ή κινητά εργοτάξια (όγδοης ειδικής οδηγίας κατά την έννοια του άρθρου 16, παράγραφος 1, της οδηγίας 89/391/ΕΟΚ) (ΕΕ L 245, σ. 6) — Ιδιωτικά έργα για τα οποία δεν απαιτείται οικοδομική άδεια — Παρέκκλιση από την υποχρέωση διορισμού συντονιστή σε θέματα ασφάλειας και υγείας κατά την εκπόνηση της μελέτης του έργου ή κατά την εκτέλεσή του
   
      Διατακτικό
   
   Το άρθρο 3 της οδηγίας 92/57/ΕΟΚ του Συμβουλίου, της 24ης Ιουνίου 1992, σχετικά με τις ελάχιστες προδιαγραφές ασφάλειας και υγείας που πρέπει να εφαρμόζονται στα προσωρινά ή κινητά εργοτάξια (όγδοη ειδική οδηγία κατά την έννοια του άρθρου 16, παράγραφος 1, της οδηγίας 89/391/ΕΟΚ), πρέπει να ερμηνευθεί ως εξής:
   
               —
            
            
               η παράγραφος 1 του εν λόγω άρθρου απαγορεύει την εθνική ρύθμιση που επιτρέπει να απαλλάσσεται ο κύριος του έργου ή ο ανάδοχος, όταν πρόκειται για εργοτάξιο που αφορά ιδιωτικό έργο για το οποίο δεν απαιτείται οικοδομική άδεια και στο οποίο θα είναι παρόντα συνεργεία περισσότερων της μιας επιχειρήσεων, από την υποχρέωση διορισμού συντονιστή σε θέματα ασφάλειας και υγείας κατά την εκπόνηση της μελέτης του έργου ή, εν πάση περιπτώσει, πριν από την εκτέλεση των εργασιών·
            
         
               —
            
            
               η παράγραφος 2 του ίδιου άρθρου απαγορεύει την εθνική ρύθμιση η οποία προβλέπει ότι η υποχρέωση του συντονιστή της εκτέλεσης του έργου να εκπονεί σχέδιο ασφάλειας και υγείας ισχύει μόνο στην περίπτωση παρουσίας συνεργείων περισσότερων της μιας επιχειρήσεων σε εργοτάξιο που αφορά ιδιωτικό έργο για το οποίο δεν απαιτείται οικοδομική άδεια και η οποία δεν χρησιμοποιεί ως κριτήριο για την υποχρέωση αυτή την ύπαρξη ιδιαίτερων κινδύνων, όπως είναι οι απαριθμούμενοι στο παράρτημα II της εν λόγω οδηγίας.
            
         
      (1)  ΕΕ C 205 της 29.8.2009.